title: 2016 m. balandžio 18 d. Tarybos sprendimas (BUSP) 2016/609, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
20.4.2016

                  LT

                  Europos Sąjungos oficialusis leidinys

                  L 104/19

            TARYBOS SPRENDIMAS (BUSP) 2016/609
      2016 m. balandžio 18 d.
      kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
      EUROPOS SĄJUNGOS TARYBA,
      atsižvelgdama į Europos Sąjungos sutartį, ypač į jos 29 straipsnį,
      atsižvelgdama į 2010 m. liepos 26 d. Tarybos sprendimą 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (1), ypač į jo 23 straipsnį,
      atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
      kadangi:

                  (1)

                  2010 m. liepos 26 d. Taryba priėmė Sprendimą 2010/413/;

                  (2)

                  2015 m. liepos 14 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, padedant Sąjungos vyriausiajam įgaliotiniui užsienio reikalams ir saugumo politikai, pasiekė susitarimą su Iranu dėl ilgalaikio ir visapusiško Irano branduolinio klausimo sprendimo. Sėkmingai įgyvendinus Bendrą visapusišką veiksmų planą (BVVP) bus užtikrintas išimtinai taikus Irano branduolinės programos pobūdis ir sudarytos sąlygos visapusiškam visų su branduoliniu klausimu susijusių sankcijų panaikinimui;

                  (3)

                  2015 m. liepos 20 d. Jungtinių Tautų Saugumo Taryba priėmė Rezoliuciją (toliau – JT ST rezoliucija) 2231 (2015), kuria patvirtinamas BVVP, raginama jį visapusiškai įgyvendinti laikantis BVVP nustatyto tvarkaraščio ir numatomi veiksmai, kurie būtų vykdomi laikantis BVVP;

                  (4)

                  BVVP, patvirtintame JT ST rezoliucija 2231 (2015), numatyta visų pirma, kad Sąjunga turi panaikinti galiojančias ribojamąsias priemones, taikomas tam tikriems asmenims ir subjektams „perėjimo dieną“ (2023 m. spalio 18 d.), kuri ateis praėjus 8 metams nuo „priėmimo dienos“ (2015 m. spalio 18 d.) arba anksčiau, remiantis Tarptautinės atominės energijos agentūros (toliau – TATENA) generalinio direktoriaus pranešimu TATENA valdytojų tarybai ir kartu JT Saugumo Tarybai, kuriame būtų nurodyta, jog TATENA padarė išvadą, kad visos branduolinės medžiagos Irane yra naudojamos taikiai veiklai (platesnė išvada);

                  (5)

                  Taryba peržiūrėjo motyvų pareiškimą dėl vieno subjekto, kuriam turi būti taikomos ribojamosios priemonės iki perėjimo dienos, ir nusprendė, kad jis turėtų būti papildytas;

                  (6)

                  šio sprendimo priede esantis įrašas turėtų galioti iki 2016 m. spalio 22 d.;

                  (7)

                  todėl Sprendimas 2010/413/BUSP turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      Sprendimo 2010/413/BUSP II priedas iš dalies keičiamas taip, kaip išdėstyta šio sprendimo priede.
      2 straipsnis
      Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

         Priimta Liuksemburge 2016 m. balandžio 18 d.

               Tarybos vardu

               Pirmininkė

            F. MOGHERINI

         (1)  OL L 195, 2010 7 27, p. 39.

         PRIEDAS
         Sprendimo 2010/413/BUSP II priedo I.B dalyje iki 2016 m. spalio 22 d. įterpiamas toliau nurodytas įrašas:
         I.   Asmenys ir subjektai, dalyvaujantys branduolinėje arba su balistinėmis raketomis susijusioje veikloje, bei asmenys ir subjektai, teikiantys paramą Irano Vyriausybei
         B.   Subjektai

                        Pavadinimas

                        Identifikuojamoji informacija

                        Priežastys

                        Įtraukimo į sąrašą data

                        „7a. (*)

                        „Bank Saderat Iran“ (įskaitant visus jo filialus) ir patronuojamosios įmonės:

                        Bank Saderat Tower, 43 Somayeh Ave, Tehran, Iran

                        Tuo, kad 2009 m. kovo mėn. administravo Gynybos pramonės organizacijos („Defence Industries Organisation“ (DIO)) akredityvus, „Bank Saderat“ pažeidė JT ST rezoliucijos 1737 nuostatas, kuriomis DIO įtraukta į sąrašą, ir todėl buvo reikalaujama įšaldyti jos lėšas, finansinį turtą ir ekonominius išteklius, ir uždrausta jai juos suteikti. Administruodamas tuos akredityvus „Bank Saderat“ taip pat padėjo DIO pažeisti JT ST rezoliucijoje 1747 nustatytą draudimą dėl Irano vykdomų bet kokių ginklų ir susijusių medžiagų pirkimų ir tiekimo.

                                    a)

                                    „Bank Saderat PLC“ (London)

                        5 Lothbury, London, EC2R 7 HD, UK

                        Nuosavybės teise 100 % priklausanti „Bank Saderat“ patronuojamoji įmonė.

            (*)  Vadovaujantis Tarybos sprendimu (BUSP) 2016/609 šis įrašas galioja iki 2016 m. spalio 22 d.“


title: 2014/789/ES: 2014 m. lapkričio 10 d. Tarybos sprendimas dėl Europos Sąjungos bei jos valstybių narių ir Korėjos Respublikos laisvosios prekybos susitarimo papildomo protokolo, kuriuo atsižvelgiama į Kroatijos įstojimą į Europos Sąjungą, sudarymo Europos Sąjungos bei jos valstybių narių vardu

text:
14.11.2014

               LT

               Europos Sąjungos oficialusis leidinys

               L 329/1

         TARYBOS SPRENDIMAS
   2014 m. lapkričio 10 d.
   dėl Europos Sąjungos bei jos valstybių narių ir Korėjos Respublikos laisvosios prekybos susitarimo papildomo protokolo, kuriuo atsižvelgiama į Kroatijos įstojimą į Europos Sąjungą, sudarymo Europos Sąjungos bei jos valstybių narių vardu

      (2014/789/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį, 167 straipsnio 3 dalį ir 207 straipsnį kartu su jos 218 straipsnio 6 dalies antros pastraipos a punkto v papunkčiu,
   atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Europos Sąjungos bei jos valstybių narių ir Korėjos Respublikos laisvosios prekybos susitarimo papildomas protokolas, kuriuo atsižvelgiama į Kroatijos įstojimą į Europos Sąjungą (toliau – papildomas protokolas), pasirašytas pagal Tarybos sprendimą 2014/257/ES (1) ir laikinai taikomas nuo 2013 m. liepos 1 d. kols bus baigtos jo sudarymo procedūros,

               (2)

               Papildomas protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos ir jos valstybių narių vardu patvirtinamas Europos Sąjungos bei jos valstybių narių ir Korėjos laisvosios prekybos susitarimo papildomas protokolas, kuriuo atsižvelgiama į Kroatijos įstojimą į Europos Sąjungą (2).
   2 straipsnis
   Tarybos pirmininkas įgaliojamas paskirti asmenį (-is), kuris (-ie) įgaliojamas (-i) Sąjungos ir jos valstybių narių vardu pateikti papildomo protokolo 9 straipsnyje nurodytą pranešimą dėl vidinių procedūrų dėl įsigaliojimo užbaigimo.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 10 d.

            Tarybos vardu

            Pirmininkas

         M. MARTINA

      (1)  OL L 140, 2014 5 14, p. 1.

      (2)  Papildomo protokolo tekstas bus paskelbtas kartu su sprendimu dėl jo pasirašymo.


title: 2013 m. lapkričio 18 d. Tarybos sprendimas 2014/71/BUSP dėl Europos Sąjungos ir Čilės Respublikos susitarimo, kuriuo nustatomos Čilės Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo

text:
11.2.2014

               LT

               Europos Sąjungos oficialusis leidinys

               L 40/1

         TARYBOS SPRENDIMAS 2014/71/BUSP
   2013 m. lapkričio 18 d.
   dėl Europos Sąjungos ir Čilės Respublikos susitarimo, kuriuo nustatomos Čilės Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               trečiųjų valstybių dalyvavimo Europos Sąjungos krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo bendradarbiavimo bendrosios sąlygos, o ne apibrėžiamos kiekvienai operacijai atskirai;

               (2)

               2010 m. balandžio 26 d. Tarybai priėmus sprendimą, kuriuo suteikti įgaliojimai pradėti derybas, Sąjungos vyriausiasis įgaliotinis užsienio reikalams ir saugumo politikai derybose susitarė dėl Europos Sąjungos ir Čilės Respublikos susitarimo, kuriuo nustatomos Čilės Respublikos dalyvavimo Europos Sąjungos krizių valdymo operacijose bendrosios sąlygos (toliau – Susitarimas);

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Čilės Respublikos susitarimas, kuriuo nustatomos Čilės Respublikos dalyvavimo Europos Sąjungos krizių valdymo operacijose bendrosios sąlygos.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Tarybos pirmininkas Sąjungos vardu pateikia Susitarimo 16 straipsnio 1 dalyje numatytą pranešimą (1).
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. lapkričio 18 d.

            Tarybos vardu

            Pirmininkė

         C. ASHTON

      (1)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2012/647/ES: 2012 m. spalio 16 d. Tarybos sprendimas, kuriuo skiriamas Regionų komiteto Vokietijai atstovaujantis narys

text:
18.10.2012

               LT

               Europos Sąjungos oficialusis leidinys

               L 287/11

         TARYBOS SPRENDIMAS
   2012 m. spalio 16 d.
   kuriuo skiriamas Regionų komiteto Vokietijai atstovaujantis narys
   (2012/647/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį;
   atsižvelgdama į Vokietijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus PETRA ROTH kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nare skiriama:

               —

               Dagmar MÜHLENFELD, Oberbürgermeisterin der Stadt Mülheim an der Ruhr.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 16 d.

            Tarybos vardu

            Pirmininkas

         A. D. MAVROYIANNIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2002 m. lapkričio 28 d. Tarybos sprendimas nustatantis nacionalinės teisės nuostatų dėl kovos su terorizmu ir jų įgyvendinimo įvertinimo mechanizmą

text:
Svarbus teisinis pranešimas

|

32002D0996

Oficialusis leidinys L 349 , 24/12/2002 p. 0001 - 0003

		Tarybos sprendimas2002 m. lapkričio 28 d.nustatantis nacionalinės teisės nuostatų dėl kovos su terorizmu ir jų įgyvendinimo įvertinimo mechanizmą(2002/996/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 29 straipsnį ir 34 straipsnio 1 dalį,atsižvelgdama į Ispanijos Karalystės iniciatyvą [1],atsižvelgdama į Europos Parlamento nuomonę [2],kadangi:(1) 2001 m. rugsėjo 20 d. posėdyje Teisingumo ir vidaus reikalų taryba nusprendė, kaip įrašyta jos išvadų 15 punkte, pavesti 36 straipsnio komitetui parengti paprastesnį ir greitesnį 1997 m. gruodžio 5 d. Bendruosiuose veiksmuose 97/827/TVR, sukuriančiuose mechanizmą, skirtą įvertinti tarptautinių įsipareigojimų kovoje su organizuotu nusikalstamumu taikymą ir įgyvendinimą nacionaliniu lygiu [3], apibrėžto įvertinimo mechanizmo variantą, siekiant apibrėžti abipusio nacionalinių antiteroristinių priemonių įvertinimo tvarką.(2) Būtina tobulinti kovos su terorizmu nacionalines teisines nuostatas ir jų įgyvendinimą.(3) Už nacionalinių teisės nuostatų kūrimą ir jų įgyvendinimą nacionaliniu mastu visų pirma atsako kiekviena valstybė narė, nors Europos Sąjungos mastu valstybės narės informuoja viena kitą apie jų turinį, siekdamos, kad kova su terorizmu būtų veiksmingesnė.(4) Be to, vadovaujantis minėtu 2001 m. rugsėjo 20 d. Tarybos įgaliojimu, pageidautina sukurti mechanizmą, kuris Sutartyje numatyto bendradarbiavimo ribose įgalintų valstybes nares įvertinti nacionalines kovos su terorizmu teisės nuostatas ir jų įgyvendinimą, remiantis lygybe ir savitarpio pasitikėjimu,NUSPRENDĖ:1 straipsnisĮvertinimo mechanizmo sukūrimas1. Vadovaujantis toliau išdėstytomis išsamiomis taisyklėmis, sukuriamas abipusio nacionalinių kovos su terorizmu priemonių įvertinimo tarptautinio valstybių narių bendradarbiavimo kontekste mechanizmas.2. Kiekviena valstybė narė įsipareigoja užtikrinti, kad jos nacionalinės valdžios institucijos glaudžiai bendradarbiautų su vadovaujantis šiuo sprendimu ir siekiant jį įgyvendinti įsteigtomis įvertinimo grupėmis, deramai atsižvelgiant į nacionaliniu lygiu taikomas teisės ir etikos normas.2 straipsnisĮvertinimo objektas1. Konkretų kiekvieno įvertinimo metu vertinamą objektą bei eilės tvarką, kuria valstybės narės turi būti vertinamos, pirmininkaujančios valstybės narės teikimu apibrėžia 36 straipsnio komitetas.Priklausomai nuo konkretaus pasirinkto įvertinimo objekto 36 straipsnio komitetas nusprendžia, ar pavesti įvertinimą atlikti jam pavaldžiai Tarybos darbo grupei, ar atlikti jį pačiam.Be to, 36 straipsnio komitetas nustato, kaip dažnai bus atliekamas kiekvienas įvertinimas.2. Tarybai pirmininkaujanti valstybė narė parengia įvertinimą padedama Tarybos Generalinio sekretoriato, kuris visų pirma pasitelkia jam šiam tikslui komandiruotus nacionalinius ekspertus. Komisija visokeriopai dalyvauja parengiamajame darbe.3. Pirmasis įvertinimas turi būti baigtas ne vėliau kaip iki 2003 m. vidurio.3 straipsnisEkspertų skyrimas1. Pirmininkaujančiosios valstybės narės iniciatyva ne vėliau kaip per keturias savaites nuo 36 straipsnio komiteto sprendimo įvertinimą konkrečiu klausimu priėmimo kiekviena valstybė narė pateikia Tarybos Generaliniam sekretoriatui mažiausiai vieno ir daugiausiai trijų ekspertų, turinčių didelę patirtį su kovos su terorizmu srities objektu, kuris bus vertinamas, ir pasirengusių dalyvauti atliekant ne mažiau kaip vieną įvertinimą, vardus ir pavardes.2. Pirmininkaujanti valstybė narė sudaro valstybių narių paskirtų ekspertų sąrašą ir pateikia jį 36 straipsnio komitetui arba darbo grupei, kuriai pavesta atlikti įvertinimą.4 straipsnisVertintojų grupėRemdamasi 3 straipsnio 2 dalyje nurodytu sąrašu, pirmininkaujanti valstybė narė skiria dviejų ekspertų grupę kiekvienos valstybės narės įvertinimui atlikti, užtikrindama, kad jie nebūtų atitinkamos valstybės narės piliečiais.Į kiekvieną vertintojų grupę išrinktų ekspertų vardai ir pavardės pranešami 36 straipsnio komitetui arba darbo grupei, kuriai pavesta atlikti įvertinimą.Atliekant visas užduotis vertintojų grupei padeda Tarybos Generalinis sekretoriatas ir Komisija.5 straipsnisKlausimyno rengimasPirmininkaujanti valstybė narė, padedama Tarybos Generalinio sekretoriato ir Komisijos, parengia visoms valstybėms narėms įvertinti konkretaus 2 straipsnio 1 dalyje apibrėžto objekto kontekste skirtą klausimyną ir pateikia jį tvirtinti 36 straipsnio komitetui arba darbo grupei, kuriai pavesta atlikti įvertinimą. Šiame kontekste prireikus prašoma Tarybos darbo grupės, turinčios įvertinimo objekto srities kompetencijos, nuomonės. Klausimynas skirtas visai įvertinimui atlikti naudingai informacijai gauti. Vertinama valstybė narė užtikrina, kad atsakymai į klausimyną būtų pateikti per vieną mėnesį ir būtų kaip įmanoma išsamesni, bei prireikus prideda atitinkamų teisinių nuostatų tekstus ir visus reikiamus techninius bei praktinius duomenis.6 straipsnisĮvertinimo vizitasNe vėliau kaip per šešias savaites nuo atsakymų į klausimyną gavimo vertintojų grupė, jei manoma, kad tai reikalinga, vyksta į atitinkamą valstybę narę, kad patikslintų atsakymus į klausimyną, ir dirba pagal remiantis vertintojų grupės pasiūlymu lankomos valstybės narės parengtą vizito programą, skirtą pokalbiams su politinėmis, administracinėmis, policijos, muitų ir teismų institucijomis ar bet kuriais kitais atitinkamais organais.7 straipsnisAtaskaitos projekto rengimasNe vėliau kaip per 15 dienų nuo atsakymų į klausimyną gavimo arba 6 straipsnyje nurodyto vizito, jei jis vyko, vertintojų grupė parengia glaustą ataskaitos projektą ir pateikia jį įvertintai valstybei narei, kuri savo nuomonę pateikia per šešias savaites. Jei vertintojų grupė mano, kad tai reikalinga, ji patikslina savo ataskaitą atsižvelgdama į įvertintos valstybės narės pateiktas pastabas.8 straipsnisAtaskaitos aptarimas ir tvirtinimas1. Ataskaitos projektą, kuris yra konfidencialus, pirmininkaujanti valstybė narė kartu su visomis vertintojų grupės atmestomis įvertintos valstybės narės pastabomis pateikia 36 straipsnio komiteto nariams arba darbo grupei, kuriai pavesta atlikti įvertinimą.2. 36 straipsnio komiteto arba darbo grupės, kuriai pavesta atlikti įvertinimą, posėdis prasideda vertintojų grupės narių ataskaitos projekto pristatymu. Įvertintos valstybės narės atstovas pateikia, jo nuomone, būtinas pastabas, informaciją ar paaiškinimus. 36 straipsnio komitetas arba darbo grupė, kuriai pavesta atlikti įvertinimą, aptaria ataskaitos projektą ir tvirtina jos išvadas bendru sutarimu.3. Atlikus visą įvertinimą, apie jo rezultatus pirmininkaujanti valstybė narė tinkamomis priemonėmis informuoja Tarybą. Taryba gali, jei laiko tai reikalinga, pateikti atitinkamai valstybei narei rekomendacijas ir paprašyti jos pateikti ataskaitą Tarybai apie jos iki Tarybos nustatyto termino padarytą pažangą.4. Atlikus visą įvertinimą, pirmininkaujanti valstybė narė, laikydamasi 9 straipsnio 2 dalies, informuoja Europos Parlamentą apie įvertinimo mechanizmo įgyvendinimą.9 straipsnisKonfidencialumas1. Reikalaujama, kad vertintojų grupių ekspertai laikytųsi bet kokios gautos atliekant jų pavedimą informacijos konfidencialumo. Todėl valstybės narės užtikrina, kad jų vadovaujantis 3 straipsniu paskirti ekspertai atitiktų reikiamus saugumo reikalavimus.2. Remiantis šiuo sprendimu parengta ataskaita skiriama ne platesniam kaip tarnybiniam naudojimui. Tačiau įvertinta valstybė narė gali skelbti ataskaitą savo atsakomybe. Norėdama skelbti tik jos dalis, ji gauna Tarybos sutikimą.10 straipsnisMechanizmo persvarstymasNe vėliau kaip baigus pirmąjį visų valstybių narių įvertinimą Taryba išnagrinėja išsamias mechanizmo nuostatas bei taikymo sritį ir prireikus patikslina šį sprendimą.11 straipsnisĮsigaliojimo dataŠis sprendimas įsigalioja jo paskelbimo Oficialiajame leidinyje dieną.12 straipsnisSkelbimasŠis sprendimas skelbiamas Oficialiajame leidinyje.Priimta Briuselyje, 2002 m. lapkričio 28 d.Tarybos varduPirmininkasB. Haarder[1] OL C 151, 2002 6 25, p. 14.[2] Nuomonė pareikšta 2002 m. rugsėjo 24 d. (dar nepaskelbta Oficialiajame leidinyje).[3] OL L 344, 1997 12 15, p. 7.--------------------------------------------------


title: 2009/576/EB: 2009 m. liepos 27 d. Tarybos sprendimas dėl Regionų komiteto Jungtinei Karalystei atstovaujančio pakaitinio nario skyrimo

text:
30.7.2009

               LT

               Europos Sąjungos oficialusis leidinys

               L 198/55

      TARYBOS SPRENDIMAS

   2009 m. liepos 27 d.
   dėl Regionų komiteto Jungtinei Karalystei atstovaujančio pakaitinio nario skyrimo
   (2009/576/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Jungtinės Karalystės Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Robert NEILL tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d. – Regionų komiteto pakaitiniu nariu skiriamas:
   Roger EVANS, Assembly Member for Havering & Redbridge, England (paskirtas Greater London Assembly).
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2009 m. liepos 27 d.

            Tarybos vardu

            Pirmininkas

         C. BILDT

      (1)  OL L 56, 2006 2 25, p. 75.


title: 2005/547/EB: 2005 m. balandžio 12 d. Europos Parlamento sprendimas dėl 2003 finansinių metų Europos narkotikų ir narkomanijos stebėsenos centro biudžeto įvykdymo patvirtinimo jo direktoriui

text:
27.7.2005

               LT

               Europos Sąjungos oficialusis leidinys

               L 196/120

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Europos narkotikų ir narkomanijos stebėsenos centro biudžeto įvykdymo patvirtinimo jo direktoriui
   (2005/547/EB)
   EUROPOS PARLAMENTAS,
   atsižvelgdamas į Audito Rūmų pranešimą dėl Europos narkotikų ir narkomanijos stebėsenos centro 2003 finansinių metų metinių sąskaitų, kartu su centro atsakymais (1),
   atsižvelgdamas į 2005 m. kovo 8 d. Tarybos rekomendacijas (6862/2005 – C6-0071/2005),
   atsižvelgdamas į EB sutartį ir ypač jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos reglamentą (EB) Nr. 1651/2003, iš dalies keičiantį Reglamentą (EEB) Nr. 302/93 dėl Europos narkotikų ir narkomanijos stebėsenos centro įsteigimo (3), ir ypač į jo 11 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
   atsižvelgdamas į Darbo tvarkos taisyklių 70 ir 71 straipsnį bei V priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0074/2005),

               1.

               suteikia Europos narkotikų ir narkomanijos stebėsenos centro direktoriui 2003 finansinių metų centro biudžeto įvykdymo patvirtinimą;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Europos narkotikų ir narkomanijos stebėsenos centro direktoriui, Tarybai, Komisijai, Audito Rūmams ir paskelbti šiuos dokumentus Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 324, 2004 12 30, p. 83.

      (2)  OL L 248, 2002 9 16, p. 1.

      (3)  OL L 245, 2003 9 29, p. 30.

      (4)  OL L 357, 2002 12 31, p. 72.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Europos narkotikų ir narkomanijos stebėsenos centro biudžeto įvykdymo patvirtinimo jo direktoriui dalį
      EUROPOS PARLAMENTAS,
      atsižvelgdamas į Audito Rūmų pranešimą dėl Europos narkotikų ir narkomanijos stebėsenos centro 2003 finansinių metų metinių sąskaitų, kartu su centro atsakymais (1),
      atsižvelgdamas į 2005 m. kovo 8 d. Tarybos rekomendacijas (6862/2005 – C6-0071/2005),
      atsižvelgdamas į EB sutartį ir ypač jos 276 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos reglamentą (EB) Nr. 1651/2003, iš dalies keičiantį Reglamentą (EEB) Nr. 302/93 dėl Europos narkotikų ir narkomanijos stebėsenos centro įsteigimo (3), ir ypač į jo 11 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
      atsižvelgdamas į Darbo tvarkos taisyklių 70 ir 71 straipsnį bei V priedą,
      atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0074/2005),

                  A.

                  kadangi Audito Rūmai (AR) minėtame pranešime nurodo, kad jiems buvo pateiktas tinkamas patvirtinimas, kad 2003 m. gruodžio 31 d. pasibaigusių finansinių metų metinės sąskaitos yra patikimos, o finansinės operacijos iš principo yra teisėtos ir tvarkingos,

                  B.

                  kadangi 2004 m. balandžio 21 d. Europos Parlamentas suteikė Europos narkotikų ir narkomanijos stebėsenos centro (toliau – centras) direktoriui 2002 finansinių metų biudžeto įvykdymo patvirtinimą (5) ir prie sprendimo dėl biudžeto įvykdymo patvirtinimo pridedamoje rezoliucijoje Europos Parlamentas, inter alia:

                              —

                              ragina centrą dėti pastangas mažinant perkėlimus,

                              —

                              pažymi centro įsipareigojimą ateityje atskirti atsiskaitančiojo pareigūno ir leidimus išduodančio pareigūno pareigas, kaip to reikalauja Finansinis reglamentas,

                              —

                              ragina centrą panaikinti EAK rastus personalo valdymo ir visų pirma atrankos tvarkos vykdymo trūkumus,

            1.   atkreipia dėmesį į šiuos 2002 ir 2003 finansinių metų Europos narkotikų ir narkomanijos stebėsenos centro atskaitomybės skaičius:
      2003 ir 2002 finansinių metų pajamų ir išlaidų ataskaita

                  (in EUR 1000)

                  2003

                  2002

                  Revenue

                  Commission subsidies

                  9 300

                  9 000

                  Subsidies from Norway

                  421

                  413

                  Phare subsidies

                  334

                  735

                  Other revenue

                  67

                  133

                  Total revenue (a)

                  10 122

                  10 280

                  Expenditure

                  Staff — Title I of the budget

                  Payments

                  5 240

                  4 951

                  Appropriations carried over

                  88

                  80

                  Administration — Title II of the budget

                  Payments

                  558

                  632

                  Appropriations carried over

                  272

                  509

                  Operating expenditure — Title III of the budget

                  Payments

                  2 281

                  2 525

                  Appropriations carried over

                  1 679

                  1 001

                  Total expenditure (b)

                  10 117

                  9 698

                  Outturn for the financial year (a – b)

                  5

                  582

                  Balance carried over from the previous financial year

                  1 626

                  639

                  Appropriations carried over and cancelled

                  221

                  392

                  Sums for reuse from the previous financial year not used

                  21

                  9

                  Refunds to the Commission

                  – 1 584

                  —

                  Exchange rate differences

                  6

                  3

                  Balance for the financial year

                  295

                  1 626

                     NB: The totals may include differences due to rounding.

                     Source: Data from the Monitoring Centre.

            2.   ragina centrą dėti pastangas siekiant greitai panaikinti visus trūkumus, susijusius su centro inventoriaus organizavimu, įskaitant materialaus inventoriaus kontrolę, tinkamą dokumentaciją ir atitinkamas informacines technologijas;
      3.   pažymi AR susirūpinimą įvairiomis atrastomis problemomis, susijusiomis su sutarčių, sudarytų su pagrindiniais valstybiniais punktais, tvarkymu; tikisi, kad centras geriau kontroliuos tokių sutarčių įgyvendinimą;
      4.   pritaria centro sprendimui prieš atliekant bet kokius išankstinius mokėjimus kitiems finansiniams metams atlikti praėjusių metų valstybinių centrų atlikto darbo kokybės įvertinimą; tikisi, kad centras šiuo klausimu nurodys tas savo veiklos sritis, kurios galėtų būti finansuojamos diferencijuotais asignavimais;
      5.   pažymi centro pastangas laikytis aktyvios pozicijos dėl plačiajai visuomenei ir trečiosioms šalims teikiamos informacijos, kuri išreiškia susidomėjimą jo darbu;
      6.   pritaria priemonėms, kurių buvo imtasi plėtojant lygių galimybių politiką ir skatina centrą reguliariai tęsti ir plėtoti tokias priemones, siekiant užtikrinti jų įgyvendinimą;
      7.   pritaria centro bendravimo strategijai ir sutikimui informuoti plačiąją visuomenę;
      Bendros pastabos Komisijai ir agentūroms

                  8.

                  primena savo poziciją, kad remdamas Komisijos pastangas apriboti bent jau būsimų „reguliavimo“ agentūrų modelių skaičių Europos Parlamentas laikėsi nuomonės, kad dabartinių ir būsimų agentūrų struktūra nusipelnė gilesnio svarstymo tarpinstituciniu lygiu; taip pat pabrėžia, kad kol Komisija apibrėš pamatines sąlygas reguliavimo agentūroms, tarpinstituciniame susitarime turi būti išdėstytos bendros gairės; tai reikėtų padaryti prieš agentūrų struktūrai sukuriant suderintą bazę;

                  9.

                  atkreipia dėmesį į Komisijos poziciją (6) dėl atsakomybės už užduočių vykdymą delegavimo įstaigoms, įskaitant agentūras, nepriklausančioms Komisijos pagrindinei administracijai; laikosi nuomonės, kad tai nėra atsakymas į Parlamento raginimą išsamiai apsvarstyti egzistuojančių agentūrų struktūrą tarpinstituciniu lygiu; todėl ragina Komisiją pateikti šio klausimo ir būsimo bendro tarpinstitucinio susitarimo, susijusio su naujomis priemonėmis, kurios turėtų būti numatytos Finansinėje perspektyvoje arba jai lygiagrečiai, išaiškinimą (7);

                  10.

                  ragina Komisiją vidutiniu periodiškumu, pvz., standartiniu trejų metų ciklu, organizuoti ir atlikti atskirų agentūrų vertinimo analizę įvairiais pjūviais, kad galima būtų:

                              a)

                              padaryti išvadas dėl agentūrų veiklos ir ES politikos darnos bendrąja prasme ir egzistuojančių arba reikalingų sukurti sinergijų tarp agentūrų ir Komisijos skyrių bei jų funkcijų dubliavimo išvengimo,

                              b)

                              įvertinti agentūrų darbo rezultatų pridedamąją vertę jų atitinkamoje veiklos srityje platesne Europos prasme ir agentūrų modelio tinkamumą, produktyvumą ir efektyvumą įgyvendinant ES politiką arba prisidedant prie jos,

                              c)

                              nustatyti agentūrų veiksmų įtaką ir ją didinti ES artimumo, pasiekiamumo ir matomumo jos piliečiams požiūriu;

                  11.

                  tikisi, kad tokia bendra analizė bus parengta iki 2005 m. pabaigos, kad ji apimtų trejų metų laikotarpį nuo naujo Finansinio reglamento ir po jo sekusios naujos agentūrų sistemos bazės įvedimo;

                  12.

                  ragina agentūras aktyviai dalyvauti šiame procese ir bendradarbiauti su Komisija, įnešant savo būtiną indėlį tais klausimais, kurie, jų manymu, yra svarbūs jų funkcionavimui, atliekamam vaidmeniui, kompetencijai ir poreikiams, bei bet kuriuo kitu klausimu, kuris galėtų padėti tobulinti biudžeto įgyvendinimo tvirtinimo procedūrą, siekiant padėti užsitikrinti sėkmingą šio proceso eigą bei didinti agentūrų atsakingumą ir skaidrumą; ragina agentūras tokią pagalbą pateikti taip pat ir jo kompetentingiems komitetams;

                  13.

                  ragina Komisiją lygiagrečiai pateikti pasiūlymus dėl dabartinių agentūrų steigimo aktų pakeitimų vėliausiai iki 2005 m. pabaigos, atsižvelgiant, inter alia, į savo santykių su agentūromis optimizavimą; tokiais pasiūlymais turėtų būti siekiama:

                              a)

                              plėsti ryšius tarp Komisijos ir agentūrų,

                              b)

                              užmegzti ir plėsti bendradarbiavimą, kuriuo būtų siekiama apibrėžti poreikius, į kuriuos reikia atsižvelgti, ir tikslus, rezultatus ir jiems pasiekti reikalingą strategiją bei nustatyti stebėsenai ir vertinimui naudojamus standartus,

                              c)

                              tobulinti papildomas priemones, geriau organizuoti reikalingus išteklius ir jų efektyvų paskirstymą, siekiant gauti rezultatus ir sukurti ryšių strategiją tiems rezultatams paskleisti;

                  14.

                  pabrėžia, kad prieš priimant bet kurį sprendimą įsteigti naują agentūrą, Komisija turi atlikti griežtą poreikio ir tos agentūros funkcijų pridedamosios vertės įvertinimą, atsižvelgiant į esamas struktūras, subsidiarumo principus, griežtą biudžeto taupymą ir procedūrų supaprastinimą;

                  15.

                  tikisi, kad Komisija operatyviai pateiks gaires dėl agentūrų personalo politikos, kurias Parlamentas prašė Komisiją pateikti prieš baigiantis 2005 m. biudžeto procedūrai;

            Bendros pastabos agentūroms

                  16.

                  tikisi nuo šiol gauti visų agentūrų pranešimus, kuriuose būtų pateikiama apibendrinta informacija apie vidaus audito atliktus auditus, jų pateiktas rekomendacijas ir kokių priemonių pagal pagrindų Reglamento (EB, Euratomas) Nr. 2343/2002 72 straipsnio 5 dalį;

                  17.

                  ragina agentūras toliau siekti teisingo personalo reglamentų ir taisyklių, taikomų kitiems valstybės tarnautojams, naudojimo jų personalui (darbuotojų priėmimo į darbą tvarkos ir atitinkamų priimamų sprendimų, asmeninių bylų, atlyginimo ir kitų priklausančių sumų apskaičiavimo, skyrimo į aukštesnes pareigas politikos, laisvų postų procentinės dalies, lyčių lygybę užtikrinančių kvotų, t. t.);

                  18.

                  pažymi, kad apskritai atitinkamas vyrų ir moterų darbuotojų procentas nuo bendro agentūrų darbuotojų skaičiaus rodo, kad nėra pusiausvyros tarp vyrų ir moterų skaičiaus; apgailestauja, kad vyrai sudaro apie vieną trečdalį visų darbuotojų, ir jiems yra per gausiai atstovaujama aukšto rango pozicijose, o moterims yra per gausiai atstovaujama žemo rango pozicijose; tikisi, kad agentūros imsis skubių ir veiksmingų priemonių šiai padėčiai ištaisyti;

                  19.

                  ragina agentūras užtikrinti, kad, formuodamos personalo politiką, jos taikytų 2002 m. rugsėjo 23 d. Europos Parlemento ir Tarybos direktyvą 2002/73/EB, iš dalies keičiančią Tarybos direktyvą 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (8);

                  20.

                  tikisi, kad agentūros, atsiliepdamos į AR pastabas, griežtai laikysis Finansiniame reglamente nustatytų biudžeto principų, ypač vienovės ir biudžeto tikslumo principų; ragina agentūras, kurios dar to nepadarė, įgyvendinti Finansinio reglamento reikalavimus apskaitos klausimais ir toliau stiprinti savo procedūras, susijusias su vidaus valdymu ir kontrole, siekiant padidinti atsakingumą, skaidrumą ir Europos pridėtinę vertę;

                  21.

                  ragina agentūras, ypač tas iš jų, kurių veikloje yra klausimų, susijusių su kitų agentūrų veikla arba misijomis, stiprinti jų tarpusavio bendradarbiavimą, tokiu būdu atveriant galimybes sinergijų plėtrai; ragina jas tam tikrais atvejais įforminti šį bendradarbiavimą konkrečiais susitarimais (bendromis deklaracijomis, susitarimo memorandumais, sprendimais dėl bendro planavimo, ir veiksmais/programomis, kuriais pateikiamos papildomos charakteristikos), siekiant užtikrinti, kad nebūtų dubliuojamas darbas, kad kiekvienos agentūros darbo rezultatai būtų aiškiai apibrėžti, o bendru darbu būtų gaunama maksimali pridėtinė vertė ir pasiekiamas maksimalus poveikis; tikisi, kad šiuo klausimu bus nuolat informuojamas;

                  22.

                  ragina agentūras skirti ypatingą dėmesį sutarčių laimėtojų atrankos ir sutarčių valdymo procedūroms; ragina jas imtis visų reikiamų priemonių dėl savo administracinių struktūrų, siekiant sustiprinti savo vidaus kontrolės procedūras, kanalus ir valdymą; laikosi nuomonės, kad tokia priemonė, jei būtina arba tikslinga, galėtų būti steigimas specializuotų padalinių, kuriems pavesta vykdyti konsultavimo užduotis rizikos analizės pagrindu, pvz., kaip geriausiai parengti sutarčių laimėtojų atrankos procedūras, užtikrinti stebėseną ir, kaip to reikalaujama, vykdyti tolesnes priemones; šiuo klausimu ragina Komisiją ir AR stiprinti bendradarbiavimą su agentūromis;

                  23.

                  atkreipia dėmesį į sunkumus, kuriuos mini kai kurie direktoriai, ypač naujai sukurtų agentūrų, kalbėdami apie agentūrų gebėjimą laikytis Finansiniame reglamente pranešimams nustatyto kalendoriaus ir galutinių terminų; ragina agentūrų direktorius būsimo Finansinio reglamento peržiūrėjimo, kuris bus vykdomas 2005 m., perspektyvoje informuoti Biudžeto ir Biudžeto kontrolės komitetus apie sunkumus, su kuriais susiduriama, kad būtų galima juos apsvarstyti peržiūros rėmuose; tikisi, kad direktoriai pateiks konkrečius pasiūlymus dėl alternatyvių galutinių terminų variantų, kurie labiausiai tiktų jų funkcionavimo reikalavimams, kartu laikantis Finansiniame reglamente numatyto agentūrų įpareigojimo atsiskaityti;

                  24.

                  atkreipia dėmesį į teigiamą agentūrų direktorių atsaką į raginimą Parlamento komiteto, atsakingo už biudžeto įvykdymo patvirtinimo rengimą, siekiant sukurti tikslesnę ryšių sistemą, ypač kalbant apie dokumentų, susijusių su agentūrų atsiskaitymo įpareigojimais, perdavimu iš agentūrų tam komitetui; laikosi nuomonės, kad geresnis tokių ryšių organizavimas sustiprins bendradarbiavimą su agentūromis ir pagerins demokratinę kontrolę;

                  25.

                  ragina agentūrų direktorius, kad nuo šiol prie jų metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

                  26.

                  ragina agentūras kurti išsamią ryšių strategiją, kurioje būtų atsižvelgiama į poreikį, kad jų darbo rezultatai būtų ne tik pateikiami institucijoms, valstybių narių kompetentingoms tarnyboms, specialistams, partneriams arba konkretiems paramos gavėjams, bet ir tinkama forma prieinami plačiajai visuomenei; ragina agentūras, atsižvelgiant į tokios strategijos sukūrimą, stiprinti savo tarpusavio bendradarbiavimą ir keistis informacija apie pažangiausią praktiką, naudojamą siekiant šio tikslo; tikisi, kad agentūros tinkamai informuos Europos Parlamento kompetentingus komitetus apie tokios strategijos kūrimo rezultatus iki kitos biudžeto įvykdymo patvirtinimo procedūros, siekiant užtikrinti veiksmingą ir laiku atliekamą jų veiklos priežiūrą;

            Bendros pastabos AR ir agentūroms

                  27.

                  pritaria AR iniciatyvai prie savo konkrečių pranešimų apie agentūras pridėti lentelę, kurioje būtų pateikiama suvestinė informacija apie kompetencijas, valdymą, turimus išteklius ir konkrečios agentūros produkciją/darbo rezultatus; laikosi nuomonės, kad tai padidina šių Bendrijos institucijų darbo aiškumą ir skaidrumą, tam tikrais atvejais sukuriant naudingą pagrindą palyginimams, kurie padėtų sukurti suderintą bazę agentūroms, kaip yra raginęs Europos Parlamentas;

                  28.

                  ragina AR ir agentūras stiprinti jų bendradarbiavimą, siekiant tobulinti procedūras ir technines priemones, kad galima būtų gerinti patikimą visų biudžeto ir finansinių klausimų valdymą, siekiant sukurti metodiką, kuri parengtų pagrindą teigiamam biudžeto įvykdymo patvirtinimui atlikti nuo pačios proceso pradžios; tikisi, kad bus nuolat informuojamas apie pažangą ir pažangiausios praktikos diegimą;

                  29.

                  ragina AR ir agentūras didinti procedūros procédure contradictoire, prieš patvirtinant AR galutinį pranešimą, skaidrumą, kad galima būtų išvengti bet kokių prieštaravimų arba dviprasmybių, kurie galėtų kelti pavojų viso proceso patikimumui; šia prasme ragina AR ir Komisiją siūlyti veiksmingą būdą atnaujinti informaciją apie atliktus patobulinimus ir (arba) aptiktas problemas nuo tada, kai buvo pirmą kartą svarstomas AR parengiamasis pranešimas, iki sprendimo dėl biudžeto įvykdymo patvirtinimo priėmimo, kad būtų užtikrintas pats tiksliausias agentūrų padėties įvertinimas.

         (1)  OL C 324, 2004 12 30, p. 83.

         (2)  OL L 248, 2002 9 16, p. 1.

         (3)  OL L 245, 2003 9 29, p. 30.

         (4)  OL L 357, 2002 12 31, p. 72.

         (5)  OL L 330, 2004 11 4, p. 59.

         (6)  Kuri išdėstyta Komisijos komunikato Tarybai ir Europos Parlamentui „Mūsų bendros ateities kūrimas, išsiplėtusios Europos Sąjungos politikos sunkumai ir biudžeto priemonės 2007–2013“ 2007–2013, I priede (KOM(2004) 0101, p. 38).

         (7)  Žr. Komisijos pranešimo dėl tolesnių veiksmų, susijusių su 2002 m. biudžeto įgyvendinimo patvirtinimu, priedą (KOM(2004) 0648, p. 108).

         (8)  OL L 269, 2002 10 5, p. 15.


title: 1995 m. gruodžio 4 d. Tarybos Sprendimas dėl Europos bendrijos, Europos anglių ir plieno bendrijos bei Europos atominės energijos bendrijos ir Ukrainos laikinojo susitarimo dėl prekybos ir su prekyba susijusių klausimų sudarymo Europos bendrijos vardu

text:
Svarbus teisinis pranešimas

|

31995D0541

Oficialusis leidinys L 311 , 23/12/1995 p. 0001 - 0001

		Tarybos Sprendimas1995 m. gruodžio 4 d.dėl Europos bendrijos, Europos anglių ir plieno bendrijos bei Europos atominės energijos bendrijos ir Ukrainos laikinojo susitarimo dėl prekybos ir su prekyba susijusių klausimų sudarymo Europos bendrijos vardu(95/541/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmuoju sakiniu,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi laukiant 1994 m. birželio 14 d. Liuksemburge pasirašyto Partnerystės ir bendradarbiavimo susitarimo tarp Europos Bendrijų bei jų valstybių narių ir Ukrainos įsigaliojimo, būtina patvirtinti Europos bendrijos, Europos anglių ir plieno bendrijos ir Europos atominės energijos bendrijos bei Ukrainos laikinąjį susitarimą dėl prekybos ir su prekyba susijusių klausimų, pasirašytą 1995 m. birželio 1 d. Briuselyje,NUSPRENDĖ:1 straipsnisEuropos bendrijos vardu patvirtinamas Europos bendrijos, Europos anglių ir plieno bendrijos ir Europos atominės energijos bendrijos bei Ukrainos laikinasis susitarimas dėl prekybos ir su prekyba susijusių klausimų kartu su Protokolu ir deklaracijomis,Šie tekstai pridedami prie šio sprendimo.2 straipsnisTarybos pirmininkas pateikia pranešimą Europos bendrijos vardu, kaip numatyta Laikinojo susitarimo 36 straipsnyje [2].Priimta Briuselyje, 1995 m. gruodžio 4 d.Tarybos varduPirmininkasJ. Solana[1] OL C 308, 1995 11 20.[2] Laikinojo susitarimo įsigaliojimo dieną Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------


title: 2005/368/EB: 2005 m. balandžio 26 d. Tarybos sprendimas, dėl trijų Regionų komiteto Latvijos narių skyrimo

text:
11.5.2005

               LT

               Europos Sąjungos oficialusis leidinys

               L 119/11

      TARYBOS SPRENDIMAS

   2005 m. balandžio 26 d.
   dėl trijų Regionų komiteto Latvijos narių skyrimo
   (2005/368/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Latvijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo 2002 m. sausio 26 d.–2006 m. sausio 25 d. laikotarpiui (1).

               (2)

               Trijų Regionų komiteto narių vietos tapo laisvos pasibaigus Andris JAUNSLEINIS, Jānis KALNAČS ir Arvīds KUCINS kadencijai, apie pasibaigusią kadenciją pranešus Tarybai 2005 m. balandžio 6 d.,

         NUSPRENDĖ:
   1 straipsnis
   Likusiam kadencijos laikui iki 2006 m. sausio 25 d. šie asmenys skiriami Regionų komiteto nariais:

               —

               Andris ELKSNĪTIS
               (Dobeles pilsētas Domes priekšsēdētājs)
               (Dobele miesto tarybos pirmininkas);

               —

               Edmunds KRASTIŅŠ
               (Rīgas domes deputāts)
               (Rygos miesto tarybos narys),

               —

               Tālis PUĶĪTIS
               (Siguldas novada domes priekšsēdētājs)
               (Siguldos jungtinės savivaldybės tarybos pirmininkas).

         2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Liuksemburge, 2005 m. balandžio 26 d.

            Tarybos vardu

            Pirmininkas

         F. BODEN

      (1)  OL L 24, 2002 1 26, p. 38.


title: 2008/818/EB: 2008 m. spalio 22 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų panaudojimo pagal Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 28 punktą

text:
29.10.2008

               LT

               Europos Sąjungos oficialusis leidinys

               L 285/13

      EUROPOS PARLAMENTO IR TARYBOS SPRENDIMAS

   2008 m. spalio 22 d.
   dėl Europos prisitaikymo prie globalizacijos padarinių fondo lėšų panaudojimo pagal Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 28 punktą
   (2008/818/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį,
   atsižvelgdami į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – Fondas) skirtas teikti papildomą paramą darbuotojams, kurie patiria žalą dėl esminių struktūrinių pasaulio prekybos tendencijų pokyčių padarinių, ir padėti jiems vėl integruotis į darbo rinką.

               (2)

               2006 m. gegužės 17 d. tarpinstituciniu susitarime numatomas Fondo lėšų panaudojimas neviršijant didžiausios metinės 500 mln. EUR sumos.

               (3)

               2008 m. vasario 6 d. Ispanija pateikė paraišką panaudoti Fondo lėšas, susijusią su darbuotojų atleidimu iš darbo automobilių pramonės sektoriuje, tiksliau, su darbuotojais, atleistais iš įmonės „Delphi Automotive Systems España, S.L.U.“ Paraiška atitinka finansinei pagalbai keliamus reikalavimus, nustatytus Reglamento (EB) Nr. 1927/2006 10 straipsnyje.

               (4)

               2008 m. gegužės 8 d. Lietuva pateikė paraišką panaudoti Fondo lėšas, susijusią su darbuotojų atleidimu iš darbo tekstilės pramonės srityje, tiksliau, su darbuotojais, atleistais iš įmonės „Alytaus tekstilė“. Paraiška atitinka finansinei pagalbai keliamus reikalavimus, nustatytus Reglamento (EB) Nr. 1927/2006 10 straipsnyje.

               (5)

               Dėl to Fondo lėšos turėtų būti panaudotos finansinei pagalbai pagal paraiškas teikti,

         NUSPRENDĖ:
   1 straipsnis
   Europos Sąjungos 2008 finansinių metų bendrajame biudžete iš Europos prisitaikymo prie globalizacijos padarinių fondo skiriama 10 770 772 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2008 m. spalio 22 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J.-P. JOUYET

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2008/516/EB: 2007 m. balandžio 24 d. Europos Parlamento sprendimas dėl Europos aplinkos agentūros 2005 finansinių metų sąskaitų uždarymo

text:
15.7.2008

               LT

               Europos Sąjungos oficialusis leidinys

               L 187/111

      EUROPOS PARLAMENTO SPRENDIMAS

   2007 m. balandžio 24 d.
   dėl Europos aplinkos agentūros 2005 finansinių metų sąskaitų uždarymo
   (2008/516/EB)
   EUROPOS PARLAMENTAS,
   atsižvelgdamas į Europos aplinkos agentūros 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą apie Europos aplinkos agentūros 2005 finansinių metų metines finansines ataskaitas su Agentūros atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007)
   atsižvelgdamas į EB sutartį ir ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (4) ir ypač į jo 13 straipsnį;
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0103/2007),

               1.

               pažymi, kad Europos aplinkos agentūros galutinėse metinėse 2004 ir 2005 finansinių metų ataskaitose buvo pateikti šie duomenys:
               2004 ir 2005 finansinių metų pajamų ir išlaidų ataskaitos duomenys

                           (tūkst. EUR)

                           2005

                           2004

                              Pajamos

                           EB subsidija

                           34 970

                           29 658

                           Kitos subsidijos

                           745

                           1 998

                           Banko palūkanos

                           153

                           126

                              Iš viso pajamų (a)

                              35 868

                              31 782

                              Išlaidos

                              Viso 1 antraštinės dalies išlaidų

                           Mokėjimai

                           13 958

                           12 447

                           Mokėjimai. Asignuotosios pajamos

                           207

                           2

                           Perkelti asignavimai

                           510

                           435

                           Perkelti asignavimai. Asignuotosios pajamos

                           343

                           66

                              Viso 2 antraštinės dalies išlaidų

                           Mokėjimai

                           2 960

                           3 451 (6)

                           Mokėjimai. Asignuotosios pajamos

                           16

                           Perkelti asignavimai

                           896

                           394

                           Perkelti asignavimai. Asignuotosios pajamos

                           63

                           0

                              Viso 3 antraštinės dalies išlaidų

                           Mokėjimai

                           8 942

                           9 543

                           Mokėjimai. Asignuotosios pajamos

                           841

                           14

                           Perkelti asignavimai

                           4 075

                           4 845

                           Perkelti asignavimai. Asignuotosios pajamos

                           1 891

                           2 419

                              Iš viso išlaidų (b)

                              34 702

                              33 616

                              Finansinių metų grynieji rezultatai (a – b)

                              1 164

                              -2 822

                           Perkeltieji ir atšauktieji asignavimai

                           373

                           507

                           Perkeltos ir panaikintos grąžinamosios išmokos

                           0

                           Asignavimų, turimų gruodžio 31 d. iš asignuotųjų pajamų, perkėlimo iš ankstesniųjų metų patikslinimas

                           2 997

                           0

                           Likutis, perkeltas iš ankstesnių metų

                              -6 360

                              -4 190

                           Panaikintos asignuotosios pajamos

                           98

                           Valiutos kurso skirtumai

                           -7

                           3

                           Sureguliavimas pagal ankstesnius metus

                           0

                           43

                              Perkeltas likutis

                              -1 832

                           -6 360

                              NB :Galutinės sumos gali skirtis dėl suapvalintų dydžių.

                              Šaltinis: Agentūros pateikti duomenys. Šioje lentelėje apibendrinami Agentūros metinėse ataskaitose pateikti duomenys.

               2.

               pritaria Europos aplinkos agentūros 2005 finansinių metų sąskaitų uždarymui;

               3.

               paveda Pirmininkui perduoti šį sprendimą Europos aplinkos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 1.

      (2)  OL C 312, 2006 12 19, p. 36.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 120, 1990 5 11, p. 1. Reglamentas su pakeitimais, padarytais Reglamentu (EB, Euratomas) Nr. 1641/2003 (OL L 245, 2003 9 29, p. 1).

      (5)  OL L 357, 2002 12 31, p. 72.

      (6)  Įskaičiuojami Danijos vyriausybei išmokėti nuosavybės mokesčiai – 905 823 EUR. Agentūra laikosi nuomonės, kad ši suma turi būti grąžinta.

      NB :Galutinės sumos gali skirtis dėl suapvalintų dydžių.

      Šaltinis: Agentūros pateikti duomenys. Šioje lentelėje apibendrinami Agentūros metinėse ataskaitose pateikti duomenys.


title: 2007/633/EB: 2007 m. rugsėjo 18 d. Tarybos sprendimas dėl Europos bendrijos ir Naujosios Zelandijos susitarimo dėl tam tikrų oro susisiekimo paslaugų aspektų sudarymo

text:
2.10.2007

               LT

               Europos Sąjungos oficialusis leidinys

               L 256/27

      TARYBOS SPRENDIMAS

   2007 m. rugsėjo 18 d.
   dėl Europos bendrijos ir Naujosios Zelandijos susitarimo dėl tam tikrų oro susisiekimo paslaugų aspektų sudarymo
   (2007/633/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2003 m. birželio 5 d. sprendimu Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Naująja Zelandija dėl tam tikrų oro susisiekimo paslaugų aspektų pagal 2003 m. birželio 5 d. sprendimo priede pateiktus mechanizmus ir direktyvines nuostatas.

               (3)

               Šis susitarimas Bendrijos vardu buvo pasirašytas 2006 m. birželio 21 d. su sąlyga, kad jis bus sudaryta vėliau, pagal Tarybos sprendimą 2006/466/EB (2).

               (4)

               Šis Susitarimas turi būti patvirtintas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Naujosios Zelandijos susitarimas dėl tam tikrų oro susisiekimo paslaugų aspektų.
   2 straipsnis
   Tarybos pirmininkas paskiria asmenį, įgaliotą pateikti Susitarimo 8 straipsnio 1 dalyje nurodytą pranešimą.

      Priimta Briuselyje, 2007 m. rugsėjo 18 d.

            Tarybos vardu

            Pirmininkas

         R. PEREIRA

      (1)  Dar nepaskelbta Oficialiajame leidinyje.

      (2)  OL L 184, 2006 7 6, p. 25.


title: 1997 m. balandžio 22 d. Tarybos Sprendimas dėl Susitarimo dėl telekomunikacijų srities viešųjų pirkimų ir memorandumo forma parengto Susitarimo dėl privačių telekomunikacijų operatorių viešųjų pirkimų tarp Europos bendrijos ir Korėjos Respublikos sudarymo

text:
Svarbus teisinis pranešimas

|

31997D0784

Oficialusis leidinys L 321 , 22/11/1997 p. 0030 - 0031

		Tarybos Sprendimas1997 m. balandžio 22 d.dėl Susitarimo dėl telekomunikacijų srities viešųjų pirkimų ir memorandumo forma parengto Susitarimo dėl privačių telekomunikacijų operatorių viešųjų pirkimų tarp Europos bendrijos ir Korėjos Respublikos sudarymo(97/784/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi reikėtų patvirtinti Susitarimą dėl telekomunikacijų srities viešųjų pirkimų ir memorandumo forma parengtą Susitarimą dėl privačių telekomunikacijų operatorių viešųjų pirkimų tarp Europos bendrijos ir Korėjos Respublikos;kadangi Susitarimo dėl telekomunikacijų srities viešųjų pirkimų ir memorandumo forma parengto Susitarimo sudarymas turėtų būti grindžiamas Sutarties 113 straipsniu, nes šie susitarimai taikomi tik tiems produktams ir paslaugoms, kurie yra susiję su šių produktų viešuoju pirkimu;kadangi reikia, jog Taryba, pasitarusi su Tarybos paskirtu specialiu komitetu, įgaliotų Komisiją Bendrijos vardu patvirtinti Susitarimo dėl telekomunikacijų srities viešųjų pirkimų I priedo pakeitimus; tačiau kadangi toks įgaliojimas apsiriboja pakeitimais, atsirandančiais taikant 1993 m. birželio 14 d. Tarybos direktyvos 93/38/EEB dėl subjektų, vykdančių savo veiklą vandens, energetikos, transporto ir telekomunikacijų sektoriuose, vykdomų pirkimų tvarkos derinimo [1] 8 straipsnį,NUSPRENDĖ:1 straipsnisBendrijos vardu patvirtinamas Susitarimas dėl telekomunikacijų srities viešųjų pirkimų ir memorandumo forma sudarytas Susitarimas dėl privačių telekomunikacijų operatorių viešųjų pirkimų tarp Europos Bendrijos ir Korėjos Respublikos.Susitarimo ir memorandumo tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį, įgaliotą pasirašyti Bendriją susaistantį susitarimą ir memorandumą.3 straipsnisKomisija įgaliojama Bendrijos vardu patvirtinti Susitarimo dėl telekomunikacijų srities viešųjų pirkimų I priedo pakeitimus.Šį darbą Komisijai padeda atlikti Tarybos paskirtas specialus komitetas.Pirmojoje pastraipoje nurodytas įgaliojimas apsiriboja pakeitimais, kurie yra būtini taikant Direktyvos 93/38/EB 8 straipsnyje nustatytą tvarką.Priimta Liuksemburge, 1997 m. balandžio 22 d.Tarybos varduPirmininkasJ. Van Aartsen[1] OL L 199, 1993 8 9, p. 84. Direktyva su pakeitimais, padarytais 1994 m. Stojimo aktu.--------------------------------------------------


title: 2016 m. lapkričio 14 d. Tarybos sprendimas (BUSP) 2016/1990, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos. ) (EULEX KOSOVO)

text:
15.11.2016

                  LT

                  Europos Sąjungos oficialusis leidinys

                  L 306/16

            TARYBOS SPRENDIMAS (BUSP) 2016/1990
      2016 m. lapkričio 14 d.
      kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (*) (EULEX KOSOVO)
      EUROPOS SĄJUNGOS TARYBA,
      atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
      atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
      kadangi:

                  (1)

                  2008 m. vasario 4 d. Taryba priėmė Bendruosius veiksmus 2008/124/BUSP (1);

                  (2)

                  2016 m. birželio 14 d. Taryba priėmė Sprendimą (BUSP) 2016/947 (2), kuriuo iš dalies pakeisti Bendrieji veiksmai 2008/124/BUSP, misijos EULEX KOSOVO įgaliojimų terminas pratęstas iki 2018 m. birželio 14 d., nustatyta nauja orientacinė finansavimo suma jos įgaliojimams Kosove įgyvendinti iki 2016 m. gruodžio 14 d. ir parama valstybėje narėje perkeltiems teisminiams procesams iki 2017 m. birželio 14 d.;

                  (3)

                  turėtų būti nustatyta nauja orientacinė suma EULEX KOSOVO įgaliojimams įgyvendinti iki 2017 m. birželio 14 d.;

                  (4)

                  nė viena šio sprendimo nuostata negali būti aiškinama kaip pažeidžianti teisėjų ir prokurorų nepriklausomumą ir savarankiškumą;

                  (5)

                  dėl ypatingo EULEX KOSOVO veiklos pobūdžio teikiant paramą valstybėje narėje perkeltiems teisminiams procesams, šiame sprendime tikslinga nustatyti sumą, numatytą paramai valstybėje narėje perkeltiems teisminiams procesams padengti, ir numatyti tos biudžeto dalies įgyvendinimą teikiant dotaciją;

                  (6)

                  taikytinos taisyklės dėl dalyvavimo misijos pirkimų procedūrose ir prekių, kurias ji įsigyja, kilmės taisyklės turėtų būti suderintos su kitoms civilinėms BSGP misijoms skirtomis nuostatomis;

                  (7)

                  todėl reikėtų atitinkamai iš dalies pakeisti Bendruosius veiksmus 2008/124/BUSP;

                  (8)

                  EULEX KOSOVO bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

            PRIĖMĖ ŠĮ SPRENDIMĄ:
      1 straipsnis
      Bendrieji veiksmai 2008/124/BUSP iš dalies keičiami taip:

                  1)

                  16 straipsnis iš dalies keičiamas taip:

                              a)

                              1 dalis pakeičiama taip:
                              „1.   Orientacinė finansavimo suma, skirta su EULEX KOSOVO susijusioms išlaidoms padengti iki 2010 m. spalio 14 d., yra 265 000 000 EUR.
                              Orientacinė finansavimo suma, skirta su EULEX KOSOVO susijusioms išlaidoms padengti nuo 2010 m. spalio 15 d. iki 2011 m. gruodžio 14 d., yra 165 000 000 EUR.
                              Orientacinė finansavimo suma, skirta su EULEX KOSOVO susijusioms išlaidoms padengti nuo 2011 m. gruodžio 15 d. iki 2012 m. birželio 14 d., yra 72 800 000 EUR.
                              Orientacinė finansavimo suma, skirta su EULEX KOSOVO susijusioms išlaidoms padengti nuo 2012 m. birželio 15 d. iki 2013 m. birželio 14 d., yra 111 000 000 EUR.
                              Orientacinė finansavimo suma, skirta su EULEX KOSOVO susijusioms išlaidoms padengti nuo 2013 m. birželio 15 d. iki 2014 m. birželio 14 d., yra 110 000 000 EUR.
                              Orientacinė finansavimo suma, skirta su EULEX KOSOVO susijusioms išlaidoms padengti nuo 2014 m. birželio 15 d. iki 2014 m. spalio 14 d., yra 34 000 000 EUR.
                              Orientacinė finansavimo suma, skirta su EULEX KOSOVO susijusioms išlaidoms padengti nuo 2014 m. spalio 15 d. iki 2015 m. birželio 14 d., yra 55 820 000 EUR.
                              Orientacinė finansavimo suma, skirta su EULEX KOSOVOKOSOVO susijusioms išlaidoms padengti nuo 2015 m. birželio 15 d. iki 2016 m. birželio 14 d., yra 77 000 000 EUR.
                              Orientacinė finansavimo suma, skirta su EULEX KOSOVO susijusioms išlaidoms padengti nuo 2016 m. birželio 15 d. iki 2017 m. birželio 14 d., yra 86 850 000 EUR.
                              Iš devintoje pastraipoje nurodytos sumos 34 500 000 EUR yra skirta EULEX KOSOVO išlaidoms, susijusioms su įgaliojimų Kosove įgyvendinimu nuo 2016 m. birželio 15 d. iki gruodžio 14 d., o 23 250 000 EUR – nuo 2016 m. gruodžio 15 d. iki 2017 m. birželio 14 d.; 29 100 000 EUR yra skirta paramai valstybėje narėje perkeltiems teisminiams procesams padengti nuo 2016 m. birželio 15 d. iki 2017 m. birželio 14 d.; taip pat atgaline data dengiamos išlaidos, susijusios su parama valstybėje narėje perkeltiems teisminiams procesams nuo 2016 m. balandžio 1 d. Komisija pasirašo susitarimą dėl tos sumos dotacijos su pareigūnu, veikiančiu registro, atsakingo už perkeltų teisminių procesų administravimą, vardu. Šiam susitarimui dėl dotacijos taikomos dotacijų taisyklės, numatytos Europos Parlamento ir Tarybos reglamente (ES, Euratomas) Nr. 966/2012 (**).
                              Sprendimą dėl orientacinės finansavimo sumos, skirtos vėlesnio laikotarpio EULEX KOSOVO išlaidoms padengti, priima Taryba.

                                 (**)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).“;"

                              b)

                              2 dalis pakeičiama taip:
                              „2.   Visos išlaidos tvarkomos pagal Sąjungos bendrajam biudžetui taikomas taisykles ir procedūras. Iš misijos biudžeto finansuojamų viešojo pirkimo sutarčių skyrimo procedūrose fiziniai ir juridiniai asmenys dalyvauja be apribojimų. Be to, EULEX KOSOVO įsigyjamoms prekėms netaikomos jokios kilmės taisyklės.“;

                              c)

                              3 dalis pakeičiama taip:
                              „3.   Su sąlyga, kad Komisija pritars, misijos vadovas gali sudaryti techninius susitarimus su ES valstybėmis narėmis, dalyvaujančiomis trečiosiomis valstybėmis ir kitais tarptautiniais subjektais, dislokuotais Kosove, dėl įrangos, paslaugų ir pastatų EULEX KOSOVO tiekimo. Prireikus duomenys apie subjektus, planavimo ir pasirengimo etape sudariusius su EUPT „Kosovo“ sutartis ar susitarimus, skirtus EULEX KOSOVO, perduodami EULEX KOSOVO. EUPT „Kosovo“ priklausęs turtas perduodamas EULEX KOSOVO.“;

                  2)

                  18 straipsnio 1 dalis pakeičiama taip:
                  „1.   Vyriausiasis įgaliotinis įgaliojamas pagal Sprendimą 2013/488/ES teikti Jungtinėms Tautoms, NATO/KFOR, kitoms trečiosioms šalims, susijusioms su šiais bendraisiais veiksmais, ir Frontex EULEX KOSOVO parengtą ES įslaptintą informaciją ir dokumentus, pažymėtus atitinkamo, ne aukštesnio nei kiekvienai iš jų yra numatyta, lygio slaptumo žyma. Siekiant palengvinti šį procesą, sudaromi vietiniai techninio pobūdžio susitarimai.“

            2 straipsnis
      Šis sprendimas įsigalioja jo priėmimo dieną.

         Priimta Briuselyje 2016 m. lapkričio 14 d.

               Tarybos vardu

               Pirmininkė

            F. MOGHERINI

         (*)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

         (1)  2008 m. vasario 4 d. Tarybos bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 42, 2008 2 16, p. 92).

         (2)  2016 m. birželio 14 d. Tarybos sprendimas (BUSP) 2016/947, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (OL L 157, 2016 6 15, p. 26).


title: 2017 m. kovo 29 d. Politinio ir saugumo komiteto sprendimas (BUSP) 2017/682 dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas (BUSP) 2016/332 (BiH/25/2017)

text:
11.4.2017

               LT

               Europos Sąjungos oficialusis leidinys

               L 98/20

         POLITINIO IR SAUGUMO KOMITETO SPRENDIMAS (BUSP) 2017/682
   2017 m. kovo 29 d.
   dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas (BUSP) 2016/332 (BiH/25/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnio 1 dalį,
   kadangi:

               (1)

               pagal Bendrųjų veiksmų 2004/570/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl Europos Sąjungos karinės operacijos Bosnijoje ir Hercegovinoje ES pajėgų vado (toliau – ES pajėgų vadas) skyrimo;

               (2)

               2016 m. vasario 23 d. PSK priėmė Sprendimą (BUSP) 2016/332 (2), kuriuo ES pajėgų vadu paskirtas generolas majoras Friedrich SCHRÖTTER;

               (3)

               ES operacijos vadas rekomendavo brigados generolą Anton WALDNER skirti naujuoju ES pajėgų vadu, pakeisiančiu generolą majorą Friedrich SCHRÖTTER nuo 2017 m. kovo 28 d.;

               (4)

               ES karinis komitetas pritaria tai rekomendacijai;

               (5)

               todėl Sprendimas (BUSP) 2016/332 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus;

               (7)

               2002 m. gruodžio 12–13 d. Kopenhagos Europos Vadovų Taryba priėmė deklaraciją, kurioje pareiškė, kad „Berlin plus“ susitarimai bus taikomi ir įgyvendinami tik tose Sąjungos valstybėse narėse, kurios taip pat yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         PRIĖMĖ ŠĮ SPRENDIMĄ:
   1 straipsnis
   Brigados generolas Anton WALDNER skiriamas Europos Sąjungos karinės operacijos Bosnijoje ir Hercegovinoje ES pajėgų vadu nuo 2017 m. kovo 28 d.
   2 straipsnis
   Sprendimas (BUSP) 2016/332 panaikinamas.
   3 straipsnis
   Šis sprendimas įsigalioja 2017 m. kovo 28 d.

      Priimta Briuselyje 2017 m. kovo 29 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 252, 2004 7 28, p. 10.

      (2)  2016 m. vasario 23 d. Politinio ir saugumo komiteto sprendimas (BUSP) 2016/332 dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas BiH/22/2014 (BiH/23/2016) (OL L 62, 2016 3 9, p. 14).